text: сүгір мырзалыұлы жырау. 1868 1873 ж. патша үкіметінің «уақытша ереже» (1868) белгілеген алым-салықтан бас тартып, біраз жыл хорезм жерін қоныс етеді. кейін атақонысына оралады. шыққан тегі найман руының сүгірші атасынан. «сүгірдің елін сағынып айтқаны», «аса біркөштік бір күнде», «болғанда ханың қазық, биің арқан» толғауларында атақонысынан ауған елдің ауыр халі, туған жерді аңсауы шынайы суреттелген. сүгір шығармалары «ақберен» (a., 1972) жинағында жарияланған.